CELEX: 62008TN0118
Language: hu
Date: 2008-03-13 00:00:00
Title: T-118/08. sz. ügy: 2008. március 13-án benyújtott kereset – Actega Terra kontra OHIM (TERRAEFFEKT matt & gloss)

26.4.2008   
            
            
               HU
            
            
               Az Európai Unió Hivatalos Lapja
            
            
               C 107/42
            
         2008. március 13-án benyújtott kereset – Actega Terra kontra OHIM (TERRAEFFEKT matt & gloss)
   (T-118/08. sz. ügy)
   (2008/C 107/71)
   Az eljárás nyelve: német
   Felek
   
      Felperes: Actega Terra GmbH (Lehrte, Németország) (képviselő: A. Andorfer-Erhard ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsa által az R 1467/2007-1. sz. ügyben 2008. január 7-én hozott határozatot;
            
         
               —
            
            
               az Elsőfokú Bíróság állapítsa meg, hogy a 40/94/EK rendelet 7. cikke (1) bekezdésének b) és c) pontja nem zárja ki a 2. osztályba tartozó árukra – „Lakkok, különösen a grafikus ipar részére; valamennyi fent nevezett, nem építőipari felhasználásra szánt áru” – vonatkozó, 5 454 517. sz. TERRAEFFEKT matt & gloss bejelentett közösségi védjegy lajstromozását;
            
         
               —
            
            
               másodlagosan az 5 454 517. sz. közösségi védjegybejelentésben szereplő árujegyzéket a következőképpen korlátozza:
            
         „2. osztály: lakk, amelynek egyszeri felvitelével az alap minőségétől függően matt vagy fényes felület érhető el, különösen a grafikus ipar részére; valamennyi fent nevezett, nem építőipari felhasználásra szánt áru”,
   és állapítsa meg, hogy e tekintetben a 40/94/EK rendelet 7. cikke (1) bekezdésének b) és c) pontja nem zárja ki a bejelentett védjegy lajstromozhatóságát;
   
               —
            
            
               az Elsőfokú Bíróság a Belső Piaci Harmonizációs Hivatalt (védjegyek és formatervezési minták) kötelezze a jogvitával kapcsolatos költségek viselésére.
            
         Jogalapok és fontosabb érvek
   
      Az érintett közösségi védjegy: a 2. osztályba tartozó árukra vonatkozó „TERRAEFFEKT matt & gloss” szóvédjegy (5 454 517. sz. bejelentés).
   
      Az elbíráló határozata: a bejelentés elutasítása.
   
      A fellebbezési tanács határozata: a fellebbezés elutasítása.
   
      Jogalapok: a 40/94/EK rendelet (1) 7. cikke (1) bekezdése b) pontjának megsértése, mivel a bejelentett védjegy rendelkezik a szükséges megkülönböztető képességgel, és nem kizárólag leíró jellegű.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994. L 11., 1. o.; magyar nyelvű különkiadás 17. fejezet, 1. kötet, 146. o.).